**Ալլա Իլինիչնևա Լևուշկինա** (ռուս.՝ Алла Ильинична Лёвушкина, մայիսի 5, 1927(1927-05-05), Ռյազան, ՌԽՖՍՀ, ԽՍՀՄ - հունվարի 23, 2020(2020-01-23), Ռյազան, Ռուսաստան), խորհրդային և ռուս վիրաբույժ-պրոկտոլոգ։ Նա Ռուսաստանում ամենատարեց վիրաբույժն էր․ իր բժշկական գործունեությունը Ալլան ավարտել է 2018 թվականին 91 տարեկան հասակում՝ 67 տարվա կարիերայից հետո։ Բժշկական գործունեության ընթացքում Ալլան կատարել է մոտ տաս հազար վիրահատություն։

Կենսագրություն
--------------

Նրա հայրը աշխատել է Մեշչերայում որպես անտառապահ, իսկ մարը՝ ուսուցչուհի։ Ավագ եղբայրը՝ Անատոլին (մահացել է 2001), բանաստեղծ էր և ապրում էր Արխանգելսկի մարզում։ Ալլայի հորեղբոր որդին՝ Վլադիմիր Դեմենտևը, Հայրենական մեծ պատերազմի վետերան է, վիրավորվել է Կուրսկի շրջանում, սակայն հասել է մինչև Բեռլին։ Մանկության տարիներին Ալլան շատ ժամանակ է ծախսել արշավային ուղևորությունների վրա, ուսումնասիրել է բնությունը, կենդանիներ, բույսեր, երազել է դառնալ երկրաբան։ 1945 թվականին Մոսկվայի 2-րդ բժշկական համալսարան ընդունվելու մի քանի անհաջող փորձից հետո Ալլան ընդունվել է Ռյազանի մանկավարժական համալսարանի բնական գիտությունների ֆակուլտետը։ Սակայն հաջորդ տարի նա ընդունվել է Մոսկվայի 2-րդ բժշկական համալսարան։ Սովորել է աշխարհահռչակ պրոֆեսոր Ալեքսանդր Նիկոլաևիչ Բակուլևի հետ։ Երրորդ կուրսում Ալլան հաճախել է Բորիս Պետրովսկի վիրաբուժական ակադեմիա, որն աշխատում էր Մոսկվայի 4-րդ քաղաքային հիվանդանոցում։ 1951 թվականից նա սկսել է բժշկական գործունեությունը։ Առաջարկ է ստացել և մնացել աշխատելու պաթոֆիզիոլոգիայի ամբիոնում որպես օգնական, սակայն հրաժարվել է և տեղափոխվել է Տիվայի Հանրապետություն։ 1951-1954 թվականներին Ալլան բժշկական փորձաքննություն է անցել Տիվայի մարզկենտրոն Շագոնար քաղաքում, որպես պրակտիկ վիրաբույժ։ 1954 թվականին Ալլան ընդունվել է Ռյազան քաղաքի Նիկոլայ Սեմաշկոյի անվան կլինիկական հիվանդանոցի օրդինատուրան։

1961 թվականին՝ տասը տարվա բժշկական փորձաքննությունից հետո, Ալլան ընտրում է վիրաբույժի մասնագիտությունը։ Մասնակցել է նաև առաջին խորհրդային պրոկտոլոգ Ալեքսանդր Նաումովիչի դասընթացներին, որն այդ մասնագիտության միակ բժիշկն էր Ռյազանի շրջանում։

Ավելի քան երեսուն տարի աշխատել է Ռյազանի Սանիտարական ավիացիայի կայանում որպես վիրաբույժ։ 2001 թվականին տեղափոխվեց աշխատանքի «Ռյազան 11-րդ քաղաքային հիվանդանոցում»։ Այնտեղ աշխատել է առաջին վիրաբուժական բաժանմունքում։ Ալլան դադարեց աշխատել հիվանդանոցում 2018 թվականից։ 
2014 թվականին Ռուսաստանի Դաշնության Կառավարության նախագահ Դմիտրի Մեդվեդևը Ալլային շնորհել է «Ազգային մրցանակ»՝ մասնագիտական հավատարմության համար։ 2018 թվականին Ալլան համարվում էր Ռուսաստանում ամենատարեց պրակտիկ վիրաբույժը։

Մահացել է 2020 թվականի հունվարի 23-ին 93 տարեկան հասակում։ Ալլան ամուսնացած չի եղել, երեխաներ չի ունեցել։ Խնամել է հաշմանդամ եղբորորդուն։ Եղել Ռուս ուղղափառ եկեղեցու հետևորդ։ Ըստ նրա՝ նա հավատքի է եկել 59 տարեկան հասակում։ Սիրել է կենդանիներ։ Ունեցել է տասնչորս կատու։ Խնամել է նաև քաղաքի թափառող կատուներին և շներին։

Ծանոթագրություններ
------------------

1. ↑  Gareth Davies (2017 թ․ փետրվարի 1). «General Nanesthetic! The 89-year-old surgeon who has performed 10,000 operations in Russia... and she's got no plans to retire after 68 years on the job» (անգլերեն). Daily Mail. Վերցված է 2017 թ․ մարտի 28-ին.
2. ↑  «Рязанский врач Алла Левушкина — старейший оперирующий хирург в мире». Культурология. Վերցված է 2019 թ․ մայիսի 8-ին.
3. ↑  Галина Горбунова (2017 թ․ ապրիլի 21). «90 лет и 10 тысяч операций. В Рязани живёт старейший хирург России». www.aif.ru. Վերցված է 2019 թ․ մայիսի 8-ին.
4. ↑  «Старейший хирург России 90-летняя Алла Левушкина проводила до ста операций в год». www.mk.ru. Վերցված է 2019 թ․ մայիսի 8-ին.
5. ↑  «Принципы жизни старейшего хирурга России — Аллы Лёвушкиной». www.pravmir.ru. Վերցված է 2019 թ․ մայիսի 8-ին.
6. ↑  12 891 11 08 2017 / Марина ЛЕПИНА (2017 թ․ օգոստոսի 11). ««Один раз отрезали желудок, а сшить не могут»: старейший хирург мира». Милосердие.ru. Վերցված է 2019 թ․ մայիսի 8-ին.`{{cite web}}`: CS1 սպաս․ թվային անուններ: authors list (link)
7. ↑  *Ольга Сластикова* «Замуж» за хирургию // *"Университетская Газета" 2-й МОЛГМИ РНИМУ им. Н. И. Пирогова*. — 2015. — № 6 (2426). — С. 2—3. Архивировано из первоисточника 28 Մարտի 2017.
8. ↑  Спроси Алену Завалинка. «Алла Ильинична Лёвушкина». Վերցված է 2019 թ․ մայիսի 8-ին.

Արտաքին հղումներ
----------------

* *Вячеслав Астафьев.* Незаменимая // *Рязанские ведомости*. — 16 июня 2014. — № 111 (4659). — С. 1. Архивировано из первоисточника 16 հունվարի 2017.
* *Елена Шулепова.* «Нельзя считать пациентов клиентами» // *Российская газета*. — 26 февраля 2015 года. — № 6611.
* Гость Алла Лёвушкина. Наедине со всеми. Выпуск от 31.08.2016